CELEX: 32020R1041
Language: lv
Date: 2020-07-15 00:00:00
Title: Eiropas Parlamenta un Padomes Regula (ES) 2020/1041 (2020. gada 15. jūlijs), ar ko attiecībā uz resursiem īpašajam piešķīrumam Jaunatnes nodarbinātības iniciatīvai groza Regulu (ES) Nr. 1303/2013

17.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 231/4
               
            
         EIROPAS PARLAMENTA UN PADOMES REGULA (ES) 2020/1041
         (2020. gada 15. jūlijs),
         ar ko attiecībā uz resursiem īpašajam piešķīrumam Jaunatnes nodarbinātības iniciatīvai groza Regulu (ES) Nr. 1303/2013
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 177. pantu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         ņemot vērā Eiropas Ekonomikas un sociālo lietu komitejas atzinumu (1),
         pēc apspriešanās ar Reģionu komiteju,
         saskaņā ar parasto likumdošanas procedūru (2),
         tā kā:
         
                     (1)
                  
                  
                     Eiropas Parlamenta un Padomes Regula (ES) Nr. 1303/2013 (3) paredz kopīgus un vispārīgus noteikumus, kas piemērojami Eiropas strukturālajiem un investīciju fondiem.
                  
               
                     (2)
                  
                  
                     Eiropas Savienības 2020. finanšu gada vispārējā budžetā (4) tika grozīts kopējais Jaunatnes nodarbinātības iniciatīvas (“JNI”) resursu apjoms, saistību apropriācijas JNI paredzētajam īpašajam piešķīrumam 2020. gadā palielinot par 28 333 334 EUR pašreizējās cenās un kopējo saistību apropriāciju summu JNI paredzētajam īpašajam piešķīrumam visam plānošanas periodam palielinot līdz 4 556 215 406 EUR pašreizējās cenās.
                  
               
                     (3)
                  
                  
                     2020. gadā papildu resursi 23,7 miljonu EUR apmērā 2011. gada cenās 2014.–2020. gada daudzgadu finanšu shēmas ietvaros tiek finansēti no vispārējās rezerves saistībām.
                  
               
                     (4)
                  
                  
                     Ņemot vērā steidzamību grozīt programmas, ar kurām atbalsta JNI, lai papildu resursus īpašajam piešķīrumam JNI ietvertu vēl pirms 2020. gada beigām, tika uzskatīts par lietderīgu paredzēt izņēmumu attiecībā uz astoņu nedēļu laikposmu, kas minēts Līgumam par Eiropas Savienību, Līgumam par Eiropas Savienības darbību un Eiropas Atomenerģijas kopienas dibināšanas līgumam pievienotā Protokola Nr. 1 par valstu parlamentu lomu Eiropas Savienībā 4. pantā.
                  
               
                     (5)
                  
                  
                     Tāpēc Regula (ES) Nr. 1303/2013 būtu attiecīgi jāgroza.
                  
               
                     (6)
                  
                  
                     Šai regulai būtu jāstājas spēkā steidzamības kārtā nākamajā dienā pēc tās publicēšanas Eiropas Savienības Oficiālajā Vēstnesī,
                  
               IR PIEŅĒMUŠI ŠO REGULU.
         
            1. pants
            Regulu (ES) Nr. 1303/2013 groza šādi:
            
                        1)
                     
                     
                        regulas 91. panta 1. punktu aizstāj ar šādu:
                        
                           “1.   Resursi ekonomiskajai, sociālajai un teritoriālajai kohēzijai, kas pieejami budžeta saistībām 2014.–2020. gadam, ir 330 105 627 309 EUR 2011. gada cenās saskaņā ar VI pielikumā doto sadalījumu pa gadiem, un 325 938 694 233 EUR no šīs summas ir kopējie resursi, kas piešķirti ERAF, ESF un Kohēzijas fondam, un 4 166 933 076 EUR ir īpašs piešķīrums JNI. Kas attiecas uz plānošanu un vēlāku iekļaušanu Savienības vispārējā budžetā, ekonomiskajai, sociālajai un teritoriālajai kohēzijai atvēlēto resursu summu indeksē par 2 % gadā.”;
                        
                     
                  
                        2)
                     
                     
                        regulas 92. panta 5. punktu aizstāj ar šādu:
                        
                           “5.   JNI paredzēto resursu apjoms ir 4 166 933 076 EUR, no kuriem 23,7 miljoni EUR veido papildu resursus 2020. gadam. Minētie resursi tiek papildināti ar ESF mērķinvestīciju saskaņā ar ESF Regulas 22. pantu.
                           Dalībvalstis, kuras attiecībā uz JNI paredzēto īpašo piešķīrumu saņem papildu resursus, var pieprasīt līdz 50 % no šiem papildu resursiem pārvirzīt uz ESF, lai izveidotu attiecīgā ESF mērķinvestīciju, kā prasīts ESF Regulas 22. panta 1. punktā. Šāda pārvirzīšana notiek uz attiecīgajām reģionu kategorijām, kas atbilst reģionu kategorizācijai, kas ir tiesīgi uz JNI paredzēta īpašā piešķīruma palielinājumu. Dalībvalstis pārvirzījumu pieprasa, iesniedzot programmas grozījumu prasību saskaņā ar šīs regulas 30. panta 1. punktu. Iepriekšējos gados piešķirtos resursus pārvirzīt nav iespējams.
                           Šā punkta otro daļu piemēro visiem JNI paredzēta īpašā piešķīruma papildu resursiem, kas piešķirti 2019. un 2020. gadā.”;
                        
                     
                  
                        3)
                     
                     
                        regulas VI pielikumu aizstāj ar šīs regulas pielikuma tekstu.
                     
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 15. jūlijā
            
               
                  Eiropas Parlamenta vārdā –
               
               
                  priekšsēdētājs
               
               D. M. SASSOLI
            
            
               
                  Padomes vārdā –
               
               
                  priekšsēdētāja
               
               J. KLOECKNER
            
         
         
            (1)  2020. gada 10. jūnija atzinums (Oficiālajā Vēstnesī vēl nav publicēts).
         
            (2)  Eiropas Parlamenta 2020. gada 8. jūlija nostāja (Oficiālajā Vēstnesī vēl nav publicēta) un Padomes 2020. gada 14. jūlija lēmums.
         
            (3)  Eiropas Parlamenta un Padomes Regula (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (OV L 347, 20.12.2013., 320. lpp.).
         
            (4)  OV L 57, 27.2.2020., 1. lpp.
         
      
      
         
            PIELIKUMS
            
               
                  
                     “VI PIELIKUMS
                     
                        SAISTĪBU APROPRIĀCIJU SADALĪJUMS PA GADIEM – NO 2014. GADA LĪDZ 2020. GADAM
                     
                     Koriģēti gada dati (ieskaitot papildu piešķīrumu JNI)
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                              
                                 2018
                              
                              
                                 2019
                              
                              
                                 2020
                              
                              
                                 Kopā
                              
                           
                                 EUR, 2011. gada cenās
                              
                              
                                 34 108 069 924 
                              
                              
                                 55 725 174 682 
                              
                              
                                 46 044 910 736 
                              
                              
                                 48 027 317 164 
                              
                              
                                 48 341 984 652 
                              
                              
                                 48 811 933 191 
                              
                              
                                 49 046 236 960 
                              
                              
                                 330 105 627 309 
                              
                           
               ”